# data[].attributes.headline
Ελίνα Ψύλλου

# data[].attributes.subject
Ελίνα Ψύλλου

# data[].attributes.body
Θα ήθελα να πω ένα μεγάλο ευχαριστώ σε ένα πολύ ξεχωριστό και χαρούμενο άνθρωπο που γνώρισα το καλοκαίρι που μας πέρασε, στην κατασκήνωση. Την ομαδάρχισσά μου κυρία Ελισάβετ. Ένα μήνα που έμεινα κοντά της με φρόντιζε σαν να ήμουν η μικρή της αδελφή. Μου έμαθε πάρα πολλά πράγματα αλλά κυρίως με βοήθησε να εμπλουτίσω την ικανότητά μου στην επικοινωνία, συνεργασία και την συνύπαρξη με άλλα παιδιά. Επίσης ήταν αυτή που μου έδειξε πως με υπομονή και επιμονή μπορώ να ξεπεράσω τις δυσκολίες που θα συναντήσω στη ζωή μου και να μην το βάζω κάτω. Μου χάρισε έναν αξέχαστο μήνα και έβαλε την δική της πινελιά στην καρδιά μου.

Σας ευχαριστώ πολύ κυρία Ελισάβετ!

# data[].attributes.headline
Δημήτρης Χριστοφίδης

# data[].attributes.subject
Δημήτρης Χριστοφίδης

# data[].attributes.body
Θα ήθελα να ευχαριστήσω από καρδιάς τους δασκάλους μου στο 6ο Δημοτικό Σχολείο Ηλιούπολης.

Χάρη σ'εσάς με την αγάπη Σας,την βοήθειά Σας, την στήριξή Σας και την υπομονή Σας είσασταν πάντα κοντά μου ,με βοηθήσατε ν αποκτήσω γνώσεις και μου δώσατε τα εφόδια για να κάνω το επόμενό μου βήμα στο Γυμνάσιο πλέον..

Κοιτάζω πίσω μου σ εκείνη την εποχή και προχωρώ με τις καλύτερες αναμνήσεις από τα πρώτα σχολικά μου χρόνια.

Νιώθω ευγνώμων και Σας ευχαριστώ!

Θα Σας θυμάμαι πάντα!

# data[].attributes.headline
Κατερίνα Σαπουνά

# data[].attributes.subject
Κατερίνα Σαπουνά

# data[].attributes.body
Θα ήθελα να ευχαριστήσω τις δύο κυρίες που με βοήθησαν να βρώ τους γονείς μου.Ήταν περίπου τρία χρόνια πριν όταν εγώ και οι γονείς μου ήμασταν στο σταθμό του τραίνου και από βιασύνη οι γονείς μου μπήκαν πρώτοι στο βαγόνι, λίγο πριν κλείσει η πόρτα.Τότε εγώ χώρις να χάσω την ψυχραιμία μου κάθισα σε μια καρέκλα περιμένοντας τους γονείς μου.Μετά από λίγη ώρα όμως που δεν φάνηκαν οι γονείς μου άρχισα να χάνω την ψυχραιμία μου.Τότε με είδαν δύο κυρίες που αποφάσισαν να με βοηθήσουν κρατώντας μου συντροφιά μέχρι που βρήκα τους γονείς μου και τότε ένιωσα πολύ τυχερή!Τις ευχαριστώ και θα τις θυμάμαι πάντα!

# data[].attributes.headline
Μαρία Σαρλάνη Α6 

# data[].attributes.subject
Μαρία Σαρλάνη Α6 

# data[].attributes.body
Θα ήθελα να ευχαριστήσω την κολλητή μου απ'το Δημοτικό, την Μαρία που όταν λυποθύμησα στο σχολείο ήταν η μόνη που νοιάστηκε για 'μένα καθώς όλοι οι φίλοι μου κορόιδευαν και γελούσαν και σαν θυμούνται πώς έπεσα γελάνε ακόμα .. Γι' αυτό λοιπόν ευχαριστώ μόνο την Μαρία ! Ακόμη , ευχαριστώ την Διευθύντρια και τους Δασκάλους μου για το ενδιαφέρον που μου έδειξαν ! Δυστυχώς πηγαίνει σε άλλο Γυμνάσιο αλλά καλύτερα γιατί έτσι δοκιμάζεται η φιλία μας και μέχρι τώρα δεν έχει διαλυθεί, χαίρομαι γι' αυτό διότι ξέρω πως ό, τι και να συμβεί θα είναι πάντα εδώ για ό,τι κι αν χρειαστώ!!!! Σ'ευχαριστώ πολύ Μαρίαα !!!

# data[].attributes.headline
Ιάσονας Τσόκανος/Ευχαριστήρια επιστολή 

# data[].attributes.subject
Ιάσονας Τσόκανος/Ευχαριστήρια επιστολή 

# data[].attributes.body
Χρωστώ ένα μεγάλο ευχαριστώ στο νεαρό που με έσωσε όταν ήμουν μικρός.Βρισκόμασταν σε ένα ξενοδοχείο για τη βάπτιση του ξαδέλφου μου.Παραπάτησα κι έπεσα στην πισίνα χωρίς να με αντιληφθούν οι γονείς μου.Δεν ήξερα να κολυμπώ και άρχισα να πίνω νερό.Ο νεαρός αστραπιαία βούτηξε και με έπιασε αδιαφορώντας για το ακριβό κοστούμι που φορούσε.Εγώ σώθηκα ενώ εκείνος έμεινε βρεγμένος την υπόλοιπη βραδιά.Τότε δεν ήμουν σε θέση να καταλάβω τη σημασία αυτής της πράξης του,τώρα όμως συνειδητοποιώ ότι χάρη σε αυτόν ζω.

# data[].attributes.headline
Αβραάμ Τσιρέκης

# data[].attributes.subject
Αβραάμ Τσιρέκης

# data[].attributes.body
Υπάρχουν στιγμές στη ζωή μας που γράφονται ανεξίτηλα στη μνήμη. Μία μέρα πριν από δύο χρόνια, ήμουν στη θάλασσα με τη μικρή μου αδελφή και τις μικρές ξαδέρφες μου στις Πετριές Ευβοίας. Οι γονείς μας συζητούσαν στην παραλία αμέριμνοι, θεωρώντας μας αρκετά ώριμους για να κάνουμε απερισκεψίες με τα δυνατά κύματα. Όμως, αυτά μας παρέσυραν σιγά-σιγά κοντά στα βράχια. Όταν κατάλαβα ότι είχαμε απομακρυνθεί από την ακτή και τα επόμενα κύματα θα μας έριχναν πάνω στα απότομα βράχια, άρχισα να καλώ σε βοήθεια. Οι γονείς μας βούτηξαν αμέσως να μας πιάσουν, αλλά η απόσταση ήταν μεγάλη. Ευτυχώς, έσπευσε αμέσως δίπλα μας ένας κύριος που με προσεκτικές κινήσεις μας μάζεψε κοντά του, μας απομάκρυνε από τα βράχια και μας οδήγησε με ασφάλεια στην ακτή. Οι γονείς μας τον ευχαρίστησαν, ωστόσο μετά το σοκ φύγαμε γρήγορα χωρίς να προλάβουμε να τον αποχαιρετήσουμε. Θα ήθελα λοιπόν, μέσα από αυτό το γράμμα να ευχαριστήσω δημόσια τον άγνωστο κύριο. Η ευγνωμοσύνη μου δεν οφείλεται μόνο στο ότι μας έσωσε τη ζωή, αλλά και στο ότι για τη διάσωσή μας έδειξε μεγάλη φροντίδα, σαν να ήμασταν δικά του παιδιά. Η παρουσία του ήταν ξεχωριστή και διδακτική για τη ζωή μου.

# data[].attributes.headline
Ανθή Χαραλαμπάκη /Ευχαριστήρια επιστολή 

# data[].attributes.subject
Ανθή Χαραλαμπάκη /Ευχαριστήρια επιστολή 

# data[].attributes.body
Θα ήθελα να ευχαριστήσω έναν κύριο ,γιατρό που μου προσέφερε τις πρώτες βοήθειες όταν είχα ένα ατύχημα.Ήταν τα προπέρσινα Χριστούγεννα όταν βρισκόμουν στην πλατεία της Νέας Σμύρνης και έπαιζα ανέμελη στο καρουζέλ και στο παγοδρόμιο. Κάποια στιγμή ενώ προσπαθούσα να ισορροπήσω πάνω σε ένα κάγκελο έπεσα,έσχισα το φρύδι μου και λιποθύμησα. Ένας γιατρός που έπινε ξέγνοιαστος τον καφέ του και απολάμβανε το χριστουγεννιάτικο κλίμα έσπευσε με συνέφερε και μου προσέφερε τις πρώτες βοήθειες. Σήμερα κάθε φορά που κοιτάω το μικρό σημάδι σκέφτομαι την ευγενική του πράξη και τον ευχαριστώ!!!

# data[].attributes.headline
Ανίτα Χότζα Α6

# data[].attributes.subject
Ανίτα Χότζα Α6

# data[].attributes.body
Ευχαριστήριο.... Ο άνθρωπος που εγώ θαυμάζω είναι ο καλύτερος μου φίλος jimi.Είναι πολύ καλός μαθητής και προσπαθεί, και χαίρομαι που τον γνώρισα.Τον περισσότερο ελεύθερο χρόνο μου τον περνάω μαζί με τον αγαπημένο μου φίλο, καθώς τα σπίτια μας είναι πολύ κοντά. `Ετσι, έχουμε την ευκαιρία να συναντιόμαστε και μετά το σχολείο, τα απογεύματα, και να κάνουμε διάφορα πράγματα μαζί: Μπορεί να συζητάμε ώρες ολόκληρες, να πηγαίνουμε μακρινούς περιπάτους, να παίζουμε με τα άλλα παιδιά της γειτονιάς μας. Επίσης συμμετέχει σε έναν φιλανθρωπικό σκοπό, όπου δωρίζει τα ρούχα του και δίνει όσα χρήματα μπορεί.Λέει στα παιδιά ιστορίες που ξέρει και τους φέρεται τόσο καλά!! Τον θαυμάζω για τα αστεία του γιατί κάθε φορά που είμαι στεναχωρημένη αυτός πάντα βρίσκει έναν τρόπο να με κάνει να γελάω και όχι μόνο εμένα, αλλά και τους υπόλοιπους φίλους μου.Είναι καλόκαρδος, ειλικρινής και πάνω απ' όλα πιστός φίλος.Χαίρομαι τόσο πολύ που τον γνώρισα και γι 'αυτό τον θαυμάζω, και πιστεύω ότι αυτή η φιλία θα κρατήσει για πάντα.

Τον ευχαριστώ που είναι φίλος μου!!!.

# data[].attributes.headline
Γιάννης Χαραλαμπάκης

# data[].attributes.subject
Γιάννης Χαραλαμπάκης

# data[].attributes.body
Τώρα πια που ήρθα στο γυμνάσιο νιώθω την ανάγκη να ευχαριστήσω τους δασκάλους του 1oυ Δημοτικού Σχολείου Δάφνης.Καθένας από αυτούς με τις γνώσεις του με έκανε καλύτερο και με βοήθησε να μάθω σημαντικά πράγματα.Με βοήθησαν να χτίσω τον χαρακτήρα μου και να αντιμετωπίζω τα προβλήματα μου με ψυχραιμία.Με πλησίασαν με στοργή,συγχώρεσαν τα λάθη μου και μου έμαθαν να επιμένω.

ΣΑΣ ΕΥΧΑΡΙΣΤΩ

# data[].attributes.headline
Απόστολος Χρυσόγελος

# data[].attributes.subject
Απόστολος Χρυσόγελος

# data[].attributes.body
Θα ήθελα να ευχαριστήσω τους συμμαθητές μου και φίλους μου, Δημήτρη Χριστοφίδη και Γιάννη Χαραλαμπάκη, γιατί την περασμένη Παρασκευή που ήμουν άρρωστος και έλειψα από το σχολείο , μου τηλεφώνησαν για να μάθουν αν είμαι καλά και να μου δώσουν τα μαθήματα. Χάρηκα πολύ για το ενδιαφέρον τους ,γιατί είναι πολύ σημαντικό για μένα που έκανα καινούργιους φίλους στο Γυμνάσιο τόσο γρήγορα.Και φυσικά χάρηκα που με ενημέρωσαν για τα μαθήματα της ημέρας, τώρα ειδικά που γράφουμε διαγωνίσματα .

# data[].attributes.headline
Ιωσήφ Φεγίσσας

# data[].attributes.subject
Ιωσήφ Φεγίσσας

# data[].attributes.body
Θα ήθελα να ευχαριστήσω το θείο μου και τη θεία μου, αλλά και τα παιδιά τους, δηλαδή όλη την οικογένεια, διότι μου έδωσαν την ευκαιρία να πάω σε νέα μέρη. Με δέχτηκαν και με φιλοξένησαν με τον καλύτερο τρόπο στο σπίτι τους. Πέρα από αυτό, όμως, το σημαντικότερο για μένα ήταν ότι συνειδητοποίησα πως τα σύνορα της οικογένειας μου δεν περιορίζονται μόνο εδώ, αλλά έχω δικούς μου ανθρώπους που με αγαπάνε και σε άλλους μακρινούς τόπους. Μπορεί να ήταν το καλύτερο καλοκαίρι! Δεν ξέρω! Αλλά ξέρω ότι, άμα μου δινόταν ευκαιρία να ξαναπάω, θα το έκανα. Σε κάθε περίπτωση, εγώ θα ήθελα να τους ευχαριστήσω, αλλά επίσης να τους το ανταποδώσω. Το εύχομαι! Τους ευχαριστώ και τους αγαπώ πολύ!

# data[].attributes.headline
Μαρία  Τσολάκη

# data[].attributes.subject
Μαρία  Τσολάκη

# data[].attributes.body
Θα ήθελα να ευχαριστήσω έναν κύριο που γνώρισα στο σουπερμάρκετ στο ταμείο για λίγα τεμάχια. Το ταμείο είχε  πολύ ουρά. Ο κύριος ήταν μπροστά μου. Εκεί που περιμέναμε γύρισε πίσω και κοίταξε το καλάθι μου. Βλέποντας ότι είχα λιγότερα πράγματα μου παραχώρησε ευγενικά τη σειρά του .Τότε κοίταξα το καλάθι του και είδα ότι είχε ένα πράγμα λιγότερο από εμένα .Μετά όταν γύρισα σπίτι μου κατάλαβα πόσο αξιέπαινη ήταν η πράξη του .Σκέφτηκα πόσες φορές περίμενα  με δύο γάλατα στο χέρι  στην ουρά και κανένας δεν μου είχε δώσει την σειρά του . Τον κύριο δεν τον ξαναείδα ποτέ και αυτό με στεναχώρησε γιατί δεν τον είχα ευχαριστήσει.

# data[].attributes.headline
Αντώνης Φωτόπουλος

# data[].attributes.subject
Αντώνης Φωτόπουλος

# data[].attributes.body
Θα ήθελα να ευχαριστήσω έναν κύριο που το καλοκαίρι μας έπιασε την μπάλα ποδοσφαίρου από τον δρόμο.Ενώ παίζαμε ποδόσφαιρο ένα παιδί κλότσησε την μπάλα μας με δύναμη στον δρόμο.Ξαφνικά ένας κύριος πετάχτηκε χωρίς να το σκεφτεί πήρε την μπάλα μας την έδωσε και έφυγε τρέχοντας χωρίς να προλάβω να του πω τίποτα.Όταν πήγα σπίτι σκέφτηκα πως αυτός ο άνθρωπος δεν περίμενε να σταματήσει κανένα αμάξι ρίσκαρε την ζωή του μόνο για μια μπάλα.

# data[].attributes.headline
Άννα Χάλαρη  και Χριστίνα Φωτοπούλου

# data[].attributes.subject
Άννα Χάλαρη  και Χριστίνα Φωτοπούλου

# data[].attributes.body
Θα θέλαμε να ευχαριστήσουμε τις άλλες τρεις κολλητές μας :Μυρτώ, Μάρα , Ελένη.Γιατί ήταν , είναι και θα είναι πάντα δίπλα μας στις καλές και δύσκολες στιγμές μας. Έχουμε περάσει μαζί τα καλύτερα χρόνια της ζωής μας και μαζί έχουμε καταφέρει σπουδαία πράγματα...Μαζί τους νιώθουμε πολύ οικεία και μπορούμε να τους εκμυστηρευτούμε τα πάντα . Μας στεναχώρησε ιδιαίτερα το γεγονός ότι χωριστήκαμε σε διαφορετικά τμήματα, όμως η φιλία μας άντεξε ακόμα και σ'αυτές τις καινούριες συνθήκες . Δεν θα τις ξεχάσουμε ποτέ , αφού εκτός από κολλητές μας είναι και "αδελφές" μας.

# data[].attributes.headline
Γεωργία Φέζου / Ευχαριστήρια επιστολή για έναν οδηγό.

# data[].attributes.subject
Γεωργία Φέζου / Ευχαριστήρια επιστολή για έναν οδηγό.

# data[].attributes.body
Γράφω αυτήν την επιστολή γιατί νιώθω την επιθυμία να ευχαριστήσω τον οδηγό που με άφησε να περάσω απέναντι,παρά την πολλή κίνηση εκείνης της ώρας.Ήταν πρωί και όπως κάθε πρωί,υπήρχε συνωστισμός.Η φίλη μου και εγώ περιμέναμε από τη μία πλευρά του πεζοδρομίου ,για να περάσουμε απέναντι,στον δρόμο που βρίσκεται το σχολείο.Παρατηρούσα τα πρόσωπα των οδηγών καθώς περνούσαν. Άλλοι ήταν σκεφτικοί,άλλοι φαίνονταν εκνευρισμένοι και πολλοί σου έδιναν την εντύπωση ότι ήταν νυσταγμένοι.Κάποια στιγμή είδα έναν οδηγό που ξεχώριζε από τους άλλους!Στο δικό του πρόσωπο υπήρχε ένα μεγάλο χαμόγελο και όταν έφτασε μπροστά μας,σταμάτησε το όχημά του και μας έγνεψε να περάσουμε."Ευχαριστούμε" του είπε η φίλη μου.Εγώ δεν πρόλαβα να πω τίποτα,αν και εύχομαι να είχα προλάβει να τον ευχαριστήσω.Παρόλο που η πράξη του ήταν "μικρή",είχε σημασία για εμένα γιατί έδειξε ότι έχει σεβασμό προς τα παιδιά και ότι δεν τα θεωρεί κατώτερα.Η καλή του διάθεση και η ευγένειά του μου έφτιαξε την μέρα

# data[].attributes.headline
Αλεξάνδρα Σπύρη

# data[].attributes.subject
Αλεξάνδρα Σπύρη

# data[].attributes.body
Θέλω να ευχαριστήσω την καθηγήτριά μου Κα Λίλυ που με βοήθησε στο μάθημα των Γαλλικών κατά την διάρκεια της περσινής χρονιάς και πέτυχα το στόχο μου.Παρότι ξεκίνησα τα μαθήματα στη μέση της χρονιάς ήμουν συνεργάσιμη μαζί της όπως κι εκείνη,αν και υπήρχαν φορές που ήταν πολύ αυστηρή.Αυτή η αυστηρότητα μαζί με την συνεργασία μας και το διάβασμά μου είχαν σαν αποτέλεσμα να πάρω το πρώτο μου δίπλωμα στα Γαλλικά.Έφτασε λοιπόν η τελευταία μερα.Το άγχος μου και η αγωνία μου είχαν ξεπεράσει κάθε όριο.Η Κα Λίλυ με τις συμβουλές της με βοήθησε να τα ξεπεράσω όλα και μου ευχήθηκε ΚΑΛΗ ΕΠΙΤΥΧΙΑ!!!

Την ευχαριστώ και την αγαπώ πολυ!!!!